b'\n_START_ARTICLE_\nImbabura\n_START_PARAGRAPH_\nImbabura on yksi Ecuadorin 22 maakunnasta. Sen pinta-ala on noin 5\xc2\xa0000 neli\xc3\xb6kilometri\xc3\xa4 ja siell\xc3\xa4 oli vuonna 2003 noin 360\xc2\xa0000 asukasta. Provinssi on nimetty samannimisen tulivuoren mukaan. P\xc3\xa4\xc3\xa4kaupunki on Ibarra.\n_START_SECTION_\nMaantiede ja sijainti\n_START_PARAGRAPH_\nImbabura sijaitsee Andeilla Ecuadorin pohjoisosassa. Sen naapuriprovinssit ovat Esmeraldas, Carchi, Sucumb\xc3\xados, Napo ja Pichincha. Panamericana-valtatie kulkee provinssin l\xc3\xa4pi._NEWLINE_Imbaburassa on yli 400 j\xc3\xa4rve\xc3\xa4, joista merkitt\xc3\xa4vin on kraatterij\xc3\xa4rvi Laguna de Cuicocha. Otavalon torikaupunki, joka sijaitsee provinssissa, on yksi Etel\xc3\xa4-Amerikan kuuluisimmista k\xc3\xa4sity\xc3\xb6keskuksista.'